KWG ร่วง 26% ตลท.แขวน “C” ผถห.ต่ำกว่า 50% ของทุนชำระแล้ว! หลัง Q2 ขาดทุน 228 ลบ.
KWG ร่วง 26% ตลท.ขึ้นเครื่องหมาย C ส่วนผถห.ต่ำกว่า 50% ของทุนชำระแล้ว หลังไตรมาส 2 ขาดทุนสุทธิ 228.05 ล้านบาท ขณะที่งวด 6 เดือนแรกขาดทุนสุทธิ 334.25 ลบ.
17 ส.ค. 2564

ผู้สื่อข่าวรายงานว่า วันนี้ (17 ส.ค.64) ราคาหุ้นบริษัท คิง ไว กรุ๊ป (ประเทศไทย) จำกัด (มหาชน) หรือ KWG ณ เวลา 10.05 น. อยู่ที่ระดับ 1.47 บาท ลดลง 0.51 บาท หรือ 25.76% โดยราคาหุ้นสูงสุด 1.93 บาท และราคาหุ้นต่ำสุด 25.76 บาท ด้วยมูลค่าการซื้อขาย 1.05 ล้านบาท

โดยราคาหุ้นบนกระดานโดนเทขายออกมาเพื่อลดความเสี่ยงหลังจากตลาดหลักทรัพย์ฯ ขึ้นเครื่องหมาย C ในวันที่ 17 ส.ค. 2564 เป็นวันแรก เหตุผลส่วนของผู้ถือหุ้น &lt; 50% ของทุนชำระแล้ว สำหรับงบการเงิน ไตรมาสที่ 2 สิ้นสุดวันที่ 30 มิถุนายน 2564
ทั้งนี้ผลการดำเนินงานไตรมาส 2 สิ้นสุดวันที่ 30 มิถุนายน 2564 บริษัทขาดทุนสุทธิ 228.05 ล้านบาท จากงวดเดียวกันของปีก่อนขาดทุนสุทธิ 62.45 ล้านบาท ส่วนงวด 6 เดือนแรก บริษัทขาดทุนสุทธิ 334.25 ล้านบาท จากงวดเดียวกันของปีก่อนขาดทุนสุทธิ 137.74 ล้านบาท
เนื่องจากขาดทุนจากอัตราแลกเปลี่ยนเพิ่มขึ้น 22.60 ล้านบาท จากการกู้ยืมเงินเป็นเงินสิงคโปรดอลลาร์ รวมทั้งต้นทุนทางการเงินเพิ่มขึ้นจำนวน 18.90 ล้านบาท อีกทั้งขาดทุนขั้นต้นจากการขายอสังหาริมทรัพย์เพิ่มขึ้น 0.30 ล้านบาท ขณะที่กำไรขั้นต้นจากการให้เช่าและบริการลดลง 0.30 ล้านบาท และค่าใช้จ่ายในการขายเพิ่มขึ้น 0.10 ล้านบาท เนื่องจากค่าภาษีธุรกิจเฉพาะและค่าโฆษณา